CELEX: 62018TN0035
Language: lv
Date: 2018-01-19 00:00:00
Title: Lieta T-35/18: Prasība, kas celta 2018. gada 19. janvārī – La Marchesiana/EUIPO – Marchesi Angelo (“MARCHESI”)

23.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 142/51
            
         Prasība, kas celta 2018. gada 19. janvārī – La Marchesiana/EUIPO – Marchesi Angelo (“MARCHESI”)
   (Lieta T-35/18)
   (2018/C 142/68)
   Valoda, kādā sagatavots prasības pieteikums – itāļu
   
      Lietas dalībnieki
   
   
      Prasītāja: La Marchesiana Srl (Milāna, Itālija) (pārstāvji: M. Franzosi, F. Santonocito, A. Sobol, advokāti)
   
      Atbildētājs: Eiropas Savienības Intelektuālā īpašuma birojs (EUIPO)
   
      Otra procesa EUIPO Apelācijas padomē dalībniece: Marchesi Angelo Srl (Milāna, Itālija)
   
      Informācija par procesu EUIPO
      
   
   
      Strīdus preču zīmes īpašniece: prasītāja
   
      Attiecīgā strīdus preču zīme: Eiropas Savienības grafiska preču zīme “MARCHESI”, ko veido septiņi otas triepieni oranžā, zilā, dzeltenā, sarkanā, zaļā, melnā un violetā krāsā – Eiropas Savienības preču zīme Nr. 4 187 159
   
      Informācija par procesu EUIPO: Spēkā neesamības atzīšanas process
   
      Apstrīdētais lēmums: EUIPO Apelācijas ceturtās padomes 2017. gada 15. novembra lēmums apvienotajās lietās R 1753/2016–4 un R 1802/2016–4
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               grozīt apstrīdēto lēmumu un pilnībā noraidīt Angelo Marchesi pieteikumu par preču zīmes “EU’159” atcelšanu tās neizmantošanas dēļ;
            
         
               —
            
            
               grozot apstrīdēto lēmumu, konstatēt un atzīt, ka preču zīme “EU’159” ir tikusi faktiski izmantota attiecīgajā laikposmā Eiropas Savienībā Regulas par Eiropas Savienības preču zīmi 58. panta 1. punkta izpratnē attiecībā uz precēm vai pakalpojumiem, kas ietilpst 8. klasē (ar roku darbināmi piederumi un instrumenti, it īpaši virtuves piederumi), 16. klasē (papīrs, kartons, iespieddarbi, grāmatas, žurnāli, piederumi māksliniekiem, papīra kancelejas preces, mācību materiāli), 21. klasē (mājsaimniecības vai virtuves piederumi un trauki, katli, šķīvji, glāzes, stikla, porcelāna un māla izstrādājumi), 29. klasē (dzīvnieku izcelsmes pārtikas produkti, konservēti, žāvēti un vārīti augļi un dārzeņi; želejas, ievārījumi, kompoti; olas, piens un piena produkti; eļļas un pārtikas tauki), 30. klasē (kafija un kafijas aizstājēji, tēja, kakao, cukurs, rīsi, milti, maize, makaroni, konditorejas izstrādājumi, saldējumi, piedevas, kas paredzētas pārtikas garšas uzlabošanai), 33. klasē (alkoholiskie dzērieni), kā arī attiecībā uz precēm vai pakalpojumiem, kas ietilpst 30. klasē (kafija), 41. klasē (izglītības un apmācību darbības, apmācību kursi) un 43. klasē (ēdināšanas pakalpojumi, pakalpojumi, kurus sniedz uzņēmumi, kas nodarbojas ar patēriņam gatavas pārtikas un dzērienu, ko izplata bāri, restorāni, pašapkalpošanās restorāni un ēdnīcas, piegādi);
            
         
               —
            
            
               pakārtoti, un daļēji grozot apstrīdēto lēmumu, noraidīt otras procesa EUIPO Apelācijas padomē dalībnieces pieteikumu par preču zīmes “EU’159” atcelšanu tās neizmantošanas dēļ attiecībā uz precēm un pakalpojumiem, kas ietilpst 30. klasē (kafija), 41. klasē (izglītības un apmācību darbības, apmācību kursi) un 43. klasē (ēdināšanas pakalpojumi, pakalpojumi, kurus sniedz uzņēmumi, kas nodarbojas ar patēriņam gatavas pārtikas un dzērienu, ko izplata bāri, restorāni, pašapkalpošanās restorāni un ēdnīcas, piegādi);
            
         
               —
            
            
               piespriest atbildētājam atlīdzināt tiesāšanās izdevumus šajā tiesvedībā un izdevumus abās iepriekšējās instancēs.
            
         
      Izvirzītais pamats:
   
   
               —
            
            
               Kļūdains izmantošanas pierādījumu vērtējums Regulas 2017/1001 58. panta 1. punkta a) apakšpunkta un 18. panta 1. punkta izpratnē.